JohanHeinsen/ENO huggingface dataset:
Den Vest-Sjællandske Avis, 1830-01-26
Skov-Auction. Mandagen den 1ste Februar, om Formiddagen Kl. 9, vorder afholdt offentlig Auction i Charlottendahls Skoven ved Slagelse over endeel Bøge= og Asketræer, størstedelen tienlig til Gavntømmer; saa og Egetræer paa Roden og Ellendbuk i Bunker, hvori endeel brugelig til Sparrer og Bielker, samt en Restbeholdning paa nogle Favne tørt Bøgebrænde. Mødestedet bliver ved det saakaldte Møllekrogshuus i bemeldte Skov.
Den Vest-Sjællandske Avis, 1830-01-26
Den i Slagelse-Avisen No. 6 anmeldte Skovauction i Charlottendahls Skoven, til Onsdagen den 3die Februar, bliver nu Mandagen den 1ste Februar til bestemt Tid. Neergaard.
Den Vest-Sjællandske Avis, 1830-01-26
En Karl, som forstaaer at kjøre og pløie, kan til 1ste Mai erholde en god Condition; Avisexpeditionen anviler det nærmere.
Den Vest-Sjællandske Avis, 1830-01-26
En Leilighed for en honet, men ikke talrig Familie er til Flyttetiden tilfalds, samt Græsning og Foring til 2 Køer, og om ønskes ligeledes til 2 Heste; Bogtrykker Magnus anviser.
Den Vest-Sjællandske Avis, 1830-01-26
Paa Jernberg Mølle er et Huus med 4 Tdr. Land fæsteledig og kan strax tiltrædes. C. Frelsen. Grise, som ere 20 Uger gamle, ere at faae tilkiøbs hos Gaardmand Lars Hansen i Harrested.
Den Vest-Sjællandske Avis, 1830-01-26
En saa god som nye rødmalet Postvogn med 3 Age stole af den befalede Facon og Størrelse, er at faae tilkiøbs hos Giestgiver R. Jensen i Roeskilde Møllehuus, til billig Priis.
Den Vest-Sjællandske Avis, 1830-01-26
En Murer kan faae Arbeide for hele næste Sommer paa en Herregaard; Anviisning gives fra Bogtrykker, Magnus. 15943 Rbd. 4 Mk. 7 enhalv s. Repræsentativer af Slagelse Kiøbstæds Overformynderies Umyndiges Midler, kan strax, imod anordningsmæssig Sikkerhed, erholdes til Laans, naar Vedkommende derom henvender sig til undertegnede Overformyndere. Slagelse den 22de Januar 1830.
Den Vest-Sjællandske Avis, 1830-01-26
Krumhaar. C. Pedersen.
Den Vest-Sjællandske Avis, 1830-01-26
Trende smukke gibsede Værelser, med Kiøkken, Spisekammer, Pigekammer og Brændehuus m. m., er at faae tilleie førstkommende Paaske Flyttetid, hos Smedemester L. Nielsen i Slagelse.
Den Vest-Sjællandske Avis, 1830-01-26
Paa Krummerupgaarden i Krummerup Bye, mellem Slagelse og Nestved, Sorøe Amt, agtes Vaaningsbygningen, bestaaende af endeel Værelser, Kiøkken, Bryggers og Kielder, passende for en honet og tillige talrig Familte, bortleiet, med en ikke ringe Hauge, saa kan dermed og faaes Beqvemmelighed til Kreaturhold, nogen Jldebrændsel &c. Hr. Pastor Svendsen i bemeldte Krummerup meddeler behageligst det Videre En Gaard med circa 100 Tdr. Land, næsten complet Besætning og Jnventarium, samt endeel Saaesæd, er underhaanden at erholde i simpel Fæste. Det nærmere erfares paa Søeberggaarden ved Kræbsehuset.
Den Vest-Sjællandske Avis, 1830-01-26
Det Sted som nu for Tiden beboes af Hr. Dyrelæge, og Smedemester Erichsen paa denne Byes Løvegade, kan til anstundende Paaske Flyttetid erholdes til Leie, herpaa Reflecterende behager at henvende Dem til Eieren Brændeviinsbrænder N. Bech. Slagelse den 20de Januar 1830.
Den Vest-Sjællandske Avis, 1830-01-26
Paa en Gaard nær ved Slagelse, er til forestaaende Flyttetid en god Boepæl at faae i Leie for en conditioneret men ei talrig Familie. Bogtrykker Magnus anviser.
Den Vest-Sjællandske Avis, 1830-01-26
Da det behagede det allvise Forsyn under 4de Decbr. f. A., ved Døden at bortkalde min inderlig elskede Mand, Lauriz Christian Penz, saa fortsætter jeg fremdeles min afdøde Mands Professioner som Snedker, Glarmester og Blikkenslager; dette undlader jeg ikke herved at bekiendtgiøre for Venner og Velyndere, som ville forunde mig deres Arbeide; reel og billig Behandling skal stedse være Formaalet for mine Bestræbelser. Slagelse den 18de Januar 1830. Juditte Maria Peyz, fød Fobian.
Den Vest-Sjællandske Avis, 1830-01-26
At Kiøbmand J. T. Smith her i Byen, efter Overeenskomst med sine Creditorer, har faaet sit til Skifterettens Behandling opgivne Boe extraderet til frie Raadighed, det bekiendtgiøres herved til alle Vedkommendes Efterretning. Korsøer den 16de Januar 1830. B. Bentsen.
Den Vest-Sjællandske Avis, 1830-01-26
Paa Biernedegaard ved Sorøe, er til 1ste Mai er Smedie med fuldstændig Redskaber til Leie for en duelig Grovsmed, samt Boepæls, frie Brændsel og Græs til en Koe, og faaer han tillige Gaardens Arbeide.
Den Vest-Sjællandske Avis, 1830-01-26
Formedelst Sygdom er for en duelig Møllesvend en Condition ledig paa Jernberg Mølle. Frelsen.
Den Vest-Sjællandske Avis, 1830-01-26
En Contoirist som i flere Aar har været paa en Embedsmands Contoir, ønsker sig Condition til 1ste Mai. Tvende duelige Grovsmedesvende kan strax faae Arbeide og en velvoren Dreng kan antages i Lære 1ste Mai d. A. hos Smedemester L. Nielsen i Slagelse.
Den Vest-Sjællandske Avis, 1830-01-30
Oversigt over Dagens udenlandske Nyeheder. Russerne udbrede deres Europæiske Cultur i deres erobrede Asiatiske Provinser; dette gav sig nyelig tilkiende paa det Bal, som Borgerskabet i Tiflis gav den 26de Novbr. i Anledning af Freden; thi ikke allene er Kiøbmandskabet i denne Stad bleven ganske bevant med den fine selskabelige Tone; men Borgernes Koner og Døttre forskiønnede endog denne Fest med deres Nærværelse, hvilket fandt ved denne Leilighed første Gang Sted, uagtet Russerne have i 30 Aar havt Georgien i deres Besiddelse; thi paa orientalsk Maneer holdt de hidin til deres Fruentimmer indspærrede. - De Russiske Manufakturer erholde et stort Sving, og deres Afsætning udbreder sig dybt ind i Asien. Dette giver sig tydeligt tilkiende i den store Stad Astrachan ved det Kaspiske Hav, som har 60,000 Jndvaanere, og hvori Boderne tilforn vare opfyldte med asiatiske Fabrikater; disse ere nu aldeles fortrængte af de Russiske, Russerne kiøbe de raae Stoffer i Asien og betale dem med deres Fabrikater.
Den Vest-Sjællandske Avis, 1830-01-30
Den Engelske Statsgield udgiør for nærværende Tid 800 Mill. Pd. Sterling og Renterne deraf 29 Millioner Pund Sterling; Statscreditorerne udgiøre et Antal af 288,481 Personer, og naar man regner deres Familier til, saa beløbe de sig til langt over en Mill. Mennesker. Af disse Familier besidder det største Antal kun en ringe Andeel af Stoks, og have kun en aarlig Revenue af 10, 20, 100 til 200 Pd., o. s. v. Kun omtrent 12 1/2 Mill. Pd. Sterling ere i Udlændingernes Hænder. Blev nu Staten nødt til, hedder det, at giøre en Bankerot, saa vilde overen Million Mennesker blive ruinerede. Slemt er det imidlertid paa den anden Side, at en stor Mængde af disse Statscreditorer leve uden for England, og fortære der deres Renter fordi Levestedet der er lettere. Der tales nu stærkt i London om en Rentereduction af Statspapirene til 3 1/2 PC. og man erkiender at en indgribende Foranstaltning fra Regieringens Side er nødvendig, da det bliver stedse mere indlysende at det falder England vanskeligt at udholde Concurrencen med de andre Stater ved disses voxende Jndustrie og mindre Statsbyrder. Derfor er man opmærksom paa i England om Statsindtægterne kunne holde sig; thi vilde de tabe betydeligt saa kan en Fallit ikke undgaaes. J private Breve fra London skrives, at man troer at Stoksville ikke længe kunne holde sig paa deres nærværende Høide. Derfor gaaer Speculationen bestandig ud paa at udvide, Colonialanlæggene, hvor Englænderne drive Enehandelen og det er det almindelige Ønske, at det ostindiske Compagnies Octroy ikke maae blive confirmeret paa nye; men at Handelen paa Ostindien maae blive frie givet. J Afrika vil Colonievæsenet ikke lykkes for Englænderne: Paa Vestkysten hindres deres Fremgang af Climatet; paa Sydkysten af Car ro-Ørkenen, og Handelsveiene inde i Afrika langs med Nilen ere ikke blevne England aabnede. Dets Nordamerikanske Colonier, især Canada, ere vel høist betydelige; men Nordamerikas Naboelag generer, og det kolde Clima er ikke tillokkende for Englands halvformuende Jndvaanere, som finde det tilraadeligt at forlade deres Fødeland. Derfor er Nyeholland med sit herlige Clima, saa tillokkende for dem som have Lyst til at udvandre, og især Colonien ved Svanefloden, hvor der ingen Forbryderestere. Om hvorledes det gaaer med de nye Anlæg der, har man endnu ingen Efterretning faaet. Men derimod fra Nye Sydvales, hvor der hersker en stor Glæde over et Kongeligt Frieheds Brev, som er blevet dem tilsendt, og hvorved et udøvende Raad af 3 Personer og et lovgivende paa 13 er blevet oprettet i Sidney. Staden Hobartslovn i Van DiemensLand tager betydelig til. Paa denne Øe har man allene et Bryderie af Landets sorte indfødte Folkemængde, som af og til overfalder Europæerne; men dens Antal er ikke stort, omtrent 500 Personer, og Gouverneuren Oberste Arthur har truffet de fornødne Foranstaltninger til at lade disse Vilde efterhaanden indfange. - London sigurerer bestandig, som Jordklodens største Stad.
Den Vest-Sjællandske Avis, 1830-01-30
J det sidste Aar bleve der fødte over 27,000 Børn i London og der døde kun noget over 23,500 Mennesker. Denne store Stad er ikke saa usund som man skulde troe; thi man siger at Steenkul dampen skal trække Uddunstningerne til sig.
Den Vest-Sjællandske Avis, 1830-01-30
Det store Værk, som man kalder Tunel eller Veien under Themsen, bliver ifølge en meddeelt Efterretning fra Bestyreren Hr. Brunel, paa nye foretaget fra Marts Maaneds Begyndelse. Denne Vi er just bleven anlagt paa det Sted, hvor der er meest Commerce paa Themsen oven paa, og hvor det paa den ene Side er vanskeligt at passere igiennem Mængden af Skibe med Baade, og hvor det paa den anden Side er vanskeligt at komme over Floden med Vogne, da der er langt til Broerne. Naar derfor denne underjordiske Vei bliver færdig, saa vil den blive ganske overordentlig fordeelagtig. Man er allerede kommen meget vidt med Arbeidet; Jndbrud denne af Themsen ere reparerede og man kan med fuldkommen Sikkerhed spadsere omkring i den Deel der er færdig, og som nu er oplyst med Gas. Arbeidet blev begyndt i Aaret 1825.
Den Vest-Sjællandske Avis, 1830-01-30
Themsen er paa dette Punkt 305 Metre eller 915 Fod bred. Den Vei, som er færdig, udgiør en Længde af 183 Metre, og har kostet 4 Mill. 175,000 Franker, foruden Maskinerne, og Compagniets oprindelige Sum beløb sig kun til 5 Mill. og 40,000 Franker. - Frankerigs Handel paa Amerika tager kiendelig til; saaledes er i Havre de Grace, som især driver denne Handel derpaa, ankomme i 1829, 1429 Franske og udenlandske Skibe og 3650 Kystskibe, som imod 1820 giver et Overskud af 400 for det første og 700 for de sidste. Toldintraderne have i 1829 indbragt henimod 26 Mill. Franker og 2 Millioner mere end i 1828. - J Spanien har man at fryde sig over Folkemængdens overordentlige Til vært siden Aaret 1815, som nu er voxet til et Antal af 14032,276. Ogsaa har man andre Ting at glæde sig over i dette Land, saaledes at man nu erfarer, at mange Siæle slippe ud af Skiærsilden; thi paa Kirkedøren i Madrid læses ofte den Plakat, at paa de priviligerede Aflads dage, kan enhver Messe, som bliver læst til Fordeel for de Siælt, som brænde i Skiærsilden, befrie dem deraf. Dette koster imidlertid Penge, og ifølge de meddeelte Beregninger ere fra 1ste Novbr. 1826 til 1ste Novbr. 1827, 11,402 Siæle. blevne befriede af Skiærsilden, ved Hielp, af 548,938 Messer, som ere blevne læste til deres Frelse; hvilket man ikke kan sige at være saa dyrt, da kun hver Siæls Befrielse har kostet 169 Realer. Veien til Himmelen, skriver man fra Madrid, er derfor temmelig let; men det er Skade, bemærker man derved, at Veiene paa Jorden ere desto slettere (disse skulle være høist jammerlige i Spanien. Man kan forresten begribe, at den Spanske Geistlighed har ikke Lyst til at give Slip paa en Religion, der er saa importabel, og at den giør alt sit for at faae Jnqvisitionen indført, for at enhver Religionstvivl kan blive undertrykket med Jld og Sværd. Et Ketterie kan imidlertid den Spanske Geistlighed med al sin Magt faae udryddet: De Spanske Cortes befriede Landmanden for at betale Tiende til Geistligheden for at vinde den paa sin Side, og nu kan Geistligheder ikke faae Almuen til at betale Tiende saaledes som i Fortiden, i hvor meget den end besværer sig over den syndefulde Tænkemaade, som har udbredet sig iblandt Folket; men Almuen tænker, vel saa, at naar den kun beholder Pengene og kan betale Siælemesserne, saa kan det altsammen blive godt. - Forresten har der været i Madrid store Høitideligheder i Anledning af Formælingen.
Den Vest-Sjællandske Avis, 1830-01-30
Fyrværkerier, Jlluminationer, Triumphbuer og to Tyrefægtninger, hvori 30 Tyre og 21 Heste bleve dræbte; den unge Dronning var tilstæde derved. - Den 13de December blev der, efterat de sædvanlige Haandkys havde fundet Sted, holdet en Cour, hvorved 2400 Personer vare tilstæde. – J Portugal skal det ikke see roeligt ud Garnisonen i Elvas har gjort Opstand, fordi den ikke har faaet sin Sold ubetalt. Regieringen har ingen Penge og lader derfor Præsterne og Munke opfordre Folket til frivillige Gaver; men disse komme kun sparsomt ind. Nu har man da det Rygte, at de allierede Magter ville søge at formaae Don Miguel til at resignere imod en Pension og imod at anvise ham et sikkert Opholdsted. Om dette er nu saaledes veed man ikke; men det veed man, at Keiseren af Brasilien ikke vil erkiende ham for Regent; men vil soutinere sin Datters Rertigheder. Da Keiserinden og den unge Dronning ankom til Rio Janeiro, saa seilede Keiseren hende imøde paa et Dampskib og forestillede sine Børn for hende. Formælingen fandt Sted den følgende Dag, hvorved Keiserens Døttre fungerede som Brudepiger. Pragten ved denne Leilighed var meget imponerende og Folket udviste den største Enthusiasme; En Corvet, som løb af Stabelen, erholdt Keiserindens Navn; Keiseren har stiftet en nye Orden under Titel af Rosenordenen til at forherlige sin Formæling. Det nye Bræsilianske Laandi London paa to Mill. Pd. Sterling er allerede bleven afsluttet. J Buenos Ayres har det føderale Partie faaet Overhaand, der er endnu ganske roeligt og Tilstanden begynder at bedre sig. Gen. Lavalle og de fleste af hans Tilhængere have maattet forlade Staden. - De Engelske Bladet vedblive at paastaae hvad de saa meget ønske, at den Tarif, som er dem saa meget i Veien, er til Skade for Nordamerikanerne; at Fabrikerne ikke ville trives i de forenede Stater, og at de sydlige Stater true med at løsrive sig fra Unionen, dersom den skal vedblive.
Den Vest-Sjællandske Avis, 1830-01-30
Den 14de Januar var der en stærk Jldebrand i Hamborg, hvorved Oversprøitemesteren Hr. Johan Georg Ripsholdt tilsatte Livet, da en Gavl styrtede ned. - Over den haarde Vinter klages allevegne: Themsen er fuld af Jis, og true med at fryse reent til, som ellers er sieldent Tilfældet. J Rusland er Kulden usædvanlig stærk og er stegen fra 22 til 24 Grader, saa at næsten alle Vinterfornøielser gaae i Staae, selv Kanekiørselen. (Det er derfor rimeligt, at den stærke Østenvind vil bringe Kulden til Danmark.) Ogsaa i det sydlige Europa er Vinteren meget haard; selv i Marseille laae Sneen enhalv Alen høi paa Gaderne. Disse vare fulde af Jis og man var frygtsom for Oliventræerne, da Kulden var steget til 8 Grader, som er meget der.
Den Vest-Sjællandske Avis, 1830-01-30
J Madrid var den steget til 7 Grader; Sneen standsede Posternes Gang, og Klagen der var qverordentlig. – En rasende Ulv har i Ungarn bidt 13 Mennesker, naar nogen vilde komme dem til Hielp, som den var i Begreb med at anfalde, saa forlod den de sidste og attakerede de første.
Den Vest-Sjællandske Avis, 1830-01-30
Nyeste Post-Efterretninger. De to manglende udenlandske Brevposter ere ankomne, og kun den som skulde ankomme idag er udebleven.
Den Vest-Sjællandske Avis, 1830-01-30
Det nye Brasilianske Laan beløber sig til 80,000 Pd. Sterling; dets Bestemmelse skal være at operere imod Portugal. Man taler om store Udrustninger ved den Brasilianske Marine; ogsaa siger man at den Brasilianske Kongres har lovet Keiseren Understøttelse. Høist mærkværdigt er det, at den Franske Moniteur melder fra Rio Janeiro, at den unge Dronning af Portugal, som er bleven modtaget i Brasilien med alle de Honcus som tilkomme en Souverain, ikke vil længe forblive i dette Land; man taler endog om, at Keiser Don Pedro vil selv til Foraaret komme til Europa, og imidlertid overdrage Keiserinden Regentskabet. - Udnævnelsen af Prins Leopold af Sachsen Coburg til Konge i Grækenland skal møde Jndvendinger fra Russisk Side. Hs. Majestæt Keiseren af Rusland er nu fuldkommen restitueret.
Den Vest-Sjællandske Avis, 1830-01-30
Jndenlandske Efterretninger. Det har behaget Hs. Majestæt, under 6te Januar d. A., allernaadigst at befale, at Kiøbenhavns Commune=Afgifter for 1830, med Undtagelse af Fattigskatten maa opkræves saaledes: 1) Den samlede Grundskat med 122,121 Rbd. 91 s. Sølv, nemlig: a) til Borgervæbningen 12380 Rbd. Sølv, b) til Indqvarteringsudgifter 36,340 Rbd. Sølv, c) til Renovationskassen 20,000 Rbd. Sølv, d) til Vægterkassen 43,401 Rbd. 91 s. Sølv, (herunder indbefattet hvad Vægterkassen, har at afgive til Politie-Etaten og til Lønning, for Opsigtsbetiente ved Renovationsvæsenet), e) til Lygtevæsenet 10,000 Rbd. Sølv. 2) Brolægningsskatten med 27 s. pr. - Favn eller for Stadens og dens Jndvaaneres Andeel 30,000 Rbd. Sølv (foruden Bidraget for de Kongelige Bygninger og for Havnekassens Andeel circa 9000 Rbd.) 3) Vandskatten 30,000 Rbd. Sølv, og 4 Næringsskatten 44,000 Rbd., i alt 227, 121 Rbd. 91 s. Sølv.
Den Vest-Sjællandske Avis, 1830-01-30
Gierningsmanden til det i Sommeren 1824 paa Rygter Geert Geertsen Westphalen udøvede Mord er i en af Justilien mod Reebslagersvend Christian Rudolph Petersen, eller, som han og har ladet sig kalde, Johan Beier Dreisig Berlin, for Tyverie og svigagtig Omgang med Hittegods, anlagt Sag, nu udfunden. - Denne Tiltalte har nemlig vedgaaet at have, efter, paa sin Vandring som Reebslagersvend, at være, paa Landeveien imellem Kiøge og Wordingborg, truffen sammen med S. S. Westrhalen lidet han tilskrev sin slette Paaklædning at han intet Arbeide kunde faae fattet den Beslutning at skille Hiin ved Livet, for at tilegne sig hans bedre Klæder; og at have ved Høfdingsgaards Hovmark, hvor, efter hans Forslag, han og hans Medvandrer vilde overnatte, realiseret denne Beslutning. - Ti talte har derhos forklaret: at der under hans og EG. Westphalens Vandring ikke var forefaldet end- og kun den mindste Uenighed mell medem; at de lagde sig fredeligen og samdrægtigen ned i Græsset; at de kort efter faldt i Søvn; at hans Reisefælle et Par Timer efter først vaagnede og talte til ham i al Venskabelighed; at han nu syntes at Stedet og hans Reisefælles Stilling med Ryggen vendt imod ham, var beqvemmest til Gierningens Udførelse; og at denne fandt Sted paa den Maade, at Tiltalte greb omkring Westphalens Halstorklæde, og, ved at omdreie dette med sin Haand, qvalte ham, hvorefter han afklædte den Dræbte, medtog Klæderne og væltede det nøgne Lig i Grøften. - Da Tiltaltes Forklaring er stadfæstet saavel ved de, i sin Tid, i Anledning af det den 16de Juli 1824 fundne Liig, erhvervede Oplysninger, som ved de nu anstillede Undersøgelser, og der saaledes har været Grund til at ansee Tiltalte tilstrækkelig overb. viist om det forøvede, af ham vedgaaede, Mord, saa er han, først ved Underretten, og derefter, under 19de dennes, ved den kongelige Lands Overret samt Hof= og Stadsret, hvortil Sagen mod ham har været appelleret, dømt at have forbrudt sit Liv samt at lægges paa Steile og Hiul. (Kbh.)
Den Vest-Sjællandske Avis, 1830-01-30
Det kongelige Kunstacademies Eleve, Hr. Simonsen, der ved Akademiets sidste Concurs i Billedhuggerkunsten vandt den mindre Guldmedaille, har nylig modelleret Hr. Jnstrukteur og kongelig Skuespiller Nielsens Buste, og udført dette Arbeide, med en Aandfuldhed og Smag, der berettiger til de glædeligste Forventninger; Udtrykket. og Liigheden er giengivet med fortrinligt Held.
Den Vest-Sjællandske Avis, 1830-01-30
En Gibsalstøbning af denne Buste er at erholde i Hr. Hols's Kunsthandel for 10 Rbd., og den bar i forrige Uge været foreviist i Selskabet Kunstforeningen." Hr. Simensen er nu bleven hædret med det Hverv at modellere Hs. Kgl. Høihed Prinds Frederik Ferdinands Buste. (Kbhp.
Den Vest-Sjællandske Avis, 1830-01-30
Sorøe Academie helligholdt Hs. Majestæt Kongens høie Fødselsdag den 28de d. M. med en academisk Fest, der bestodisen Tale, som blev holden af Lektoren i Naturvidenskaberne. Dr. Philos. J. C. Hauch, og handlede om Naturlærens Værd og Øiemed, og i en Hymne, samt en Fædrenelandsfang, som blev udført af musikkyndige Academister og Elever under Musiklærerens Veiledning. Derefter blev Dagen erindret ved et Middagsmaaltid af samtlige Academiets Lærere og et Bal om Aftenen for det hele academiske Personale med flere Embedsmænd fra Byen og Omegnen tilligemed deres Familier. Under Maaltiderne udbragtes Ønsker for Hs. Mai stæt Kongen og det Kongelige Huus, og en Sang i Dagens Anledning af Dr. Lector Hauch blev afsiungen af følgende Jndhold:
Den Vest-Sjællandske Avis, 1830-01-30
Vi har seet det trykt og skrevet Tiden kommer, Tiden gaaer, Vi har hørt og selv oplevet, Alting vexler Aar for Aar. Et dog veed vi som ei skifter, Et erkiendtligt Hiertes Røst, Aandens mægtige Bedrifter, Villien i den Ædles Bryst. Vi har hørt, at Sandhed dølges, At i Syd den vorder qvalt, Vilhar hørt, at Mænd forfølges For en Tanke halvudtalt, Hørt vi har, men ei det skuet, Ei oplevet i vort Nord, Jngen har vor Konge truet For et frit og dristigt Ord. Reen han er og uden Anger, Folket er hans Hjerte næst, Derfor som en Stierne pranger Midt i Vinteren hans Fest. Mild, alvorlig, klar og stille, Hilser den hans Kongeborg, Den har seet hans Taare trille Ved den mindste Borgers Sorg.
Den Vest-Sjællandske Avis, 1830-01-30
Kirkekiøbet i nye Sorøe Amt for 1829 Aars Afgrøde, er bestemt saaledes: Hvilket udgiør . Repræsentativer, Sølv.
Den Vest-Sjællandske Avis, 1830-01-30
efter den nu gieldende Qvartals cours. Rbd. Mk. s. Rbd. Mk. Rug pr. Td. . . Byg pr. Td. . . . Havre pr. Td. . . Ærter pr. Td. . . Boghvedegryn pr. Tønde. . . . . Ved Wandsbeks 1143de Trækning udkom:
Den Vest-Sjællandske Avis, 1830-01-30
AVERTISSEMENTS.
Den Vest-Sjællandske Avis, 1830-01-30
Placat. Hovedgaardene Jomfruensegede og Lystrup med Skove, Kirker, Tiender og Bøndergods, underliggende Avlsgaard, Snedkergaarden kaldet; Kalkbrudet ved Faxøe, og Ladeplads ved Faxøe Strand, hvilke Eiendomme tilhøre afdøde Geheimeconferentsraad Holstein Rathlous Boe, og ligge i Faxøe Herred, i Præstøe Amt, stilles til Bortsalg, ved 3de offentlige Auctioner, som afholdes Tirsdagen den 23de Febr., 9de Marts og 23de Marts 1830, hver Dags Formiddag Kl. 11; de 2de første Auctioner paa Tingstedet i Storehedinge, og den 3die paa Jomfruensegede.
Den Vest-Sjællandske Avis, 1830-01-30
Jomfruensegede staaer for frie Hovedgaardstaxt eller priviligret Hartkorn, Ager og Eng 98 Tdr. 2 Fdkr., Skovskyld 8 Tdr. 2 Skpr., Mølle skyld 16 Tdr. 6 Skpr., Bøndergods, Ager og Eng 300 Tdr. 7 Skpr. 2 Alb., Skovskyld 4 Tdr. 4 Skpr. 2 Fdkr. 2 Alb. Østergede Kirkes tiendeydende Hartkorn 59 Tdr. 6 Skpr. er matriculeret til 6 Tdr. 4 Skpr. Jomfruensegede Hovedgaard for et Areal af circa 600 Tdr. Land og kan holde en Besætning af over 200 Koer foruden Ungavæg og fornødne Heste. Lystrup Hovedgaard staaer for frie Hovedgaardstaxt 40 Tdr. 4 Skpr. 2 Fdkr. 2 Alb., Skovskyld, 1 Td. 7 Skpr. 2 Fdkr. 2 Alb., Mølleskyld 16 Tdr. 6 Skpr., Bøndergods Ager og Eng 233 Tdr. 4 Skpr. 2 Fdkr. 2 Alb., Mølleskyld 1 Td. 6 Skpr., Skovskyld 12 Tdr. 2 Fdkr. Kongsted Sogns Kirkes tiendeydende Hartkorn 500 Tdr. 2 Skpr. 3 Fdkr. 1 Alb. er matriculeret for 30 Tdr. 2 Skpr. Lystrup Hovedgaard har et Areal af circa 300 Tdr. Land og kan holde over 100 Køer foruden Ungevæg og Heste. Snedkergaarden har circa 60 Tdr. Land skatte, tiende og hoveriefrie; dens Tilliggende er circa 120 Tdr. Land, der kan holdes circa 30 Køer. Med Ladepladsen ved Faxøe Strand følge de derpaa opførte Bygninger. Eiendommene tiltrædes 1ste Mai 1830. Conditionerne ville blive trykkede og omsendte til forskiellige Giestgiversteder i Danmark og Hertugdømmene. Dette kundgiøres herved i Henhold til Placaten af 22de April 1817 til Panthavernes og enhver anden Vedkommendes Efterretning. Storehedinge den 21de Januar 1830. Hornemann.